תקנות אזורי נמל חפשיים (פעולות בטובין וסדרי פיקוח עליהם)

{{ח:התחלה}}
{{ח:כותרת|תקנות אזורי נמל חפשיים (פעולות בטובין וסדרי פיקוח עליהם), תשל״א–1971}}
{{ח:קטע3||תקנות בדבר פעולות בטובין ופיקוח על טובין}}

{{ח:פתיח-התחלה}}
{{ח:תיבה|ק״ת תשל״א, 1247|תקנות אזורי נמל חפשיים (פעולות בטובין וסדרי פיקוח עליהם)|https://olaw.org.il/takanot/takanot-2709.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכויותי לפי {{ח:חיצוני|פקודת המכס#סעיף 232|סעיף 232}} {{ח:חיצוני|פקודת המכס|לפקודת המכס}}, {{ח:חיצוני|חוק אזורי נמל חפשיים#סעיף 29|וסעיף 29}} {{ח:חיצוני|חוק אזורי נמל חפשיים|לחוק אזורי נמל חפשיים, תשכ״ט–1969}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אזור“ – אזור נמל חפשי;
{{ח:ת|סוג=הגדרה}} ”טובין פטורים“ – טובין שלא הוטלו עליהם מסים עקיפים מכוח הוראות {{ח:חיצוני|חוק אזורי נמל חפשיים#סעיף 18|סעיף 18 לחוק}};
{{ח:ת|סוג=הגדרה}} ”המנהל“ – מנהל האזור;
{{ח:ת}} כל מונח אחר, אם הוא מצוי {{ח:חיצוני|פקודת המכס|בפקודת המכס}}, תהא לו המשמעות שנודעת לו בה אם לא נאמר אחרת בתקנות אלה.

{{ח:סעיף|2|פעולות בטובין המצויים באזור}}
{{ח:תת|(א)}} אלה הפעולות שמותר לבעל טובין לעשות בהם, בין בעצמו ובין על ידי אחרים, באזור:
{{ח:תת}} ייצור, השבחה, הרכבה, עיבוד, ניקוי, פירוק, החסנה, מיון, אריזה, אריזה מחדש, מכירה, הצגה ברבים, השמדה וכן כל פעולה נוספת שהיא פעולת לוואי הדרושה, להנחת דעתו של גובה המכס, לביצוע אחת הפעולות כאמור, אם אין באותה פעולה כדי לסתור הוראה על פי כל דין.
{{ח:תת|(ב)}} האמור בתקנת משנה (א) אין בו כדי להתיר לבעל טובין לעשות פעולה שלא הותרה לו בתנאי האישור או בתנאי רשיון העיסוק.

{{ח:סעיף|3|המצאת פרטים}}
{{ח:תת|(א)}} בעל מיזם מורשה ימסור לגובה המכס כל אלה:
{{ח:תתת|(1)}} תעודה מאת רשות כבאות המאשרת כי בחצרי המיזם המורשה מצויים – להנחת דעתה של הרשות – ציוד וחמרים למיתקנים לשם כיבוי דליקות;
{{ח:תתת|(2)}} תעודה מאת הרשות המוסמכת במשרד המסחר והתעשיה על תקינות המאזניים, המידות והמשקלות שבשימוש המיזם המורשה;
{{ח:תתת|(3)}} כל פרט נוסף שידרוש גובה המכס.
{{ח:תת|(ב)}} נמסרו התעודות או הפרטים לפי תקנת משנה (א) למועצה, ימסור בעל המיזם לגובה המכס העתק או צילום מהם.
{{ח:תת|(ג)}} בעל מיזם מורשה יודיע לגובה המכס על כל שינוי בפרט מן הפרטים שמסר לגובה המכס.

{{ח:סעיף|4|פיקוחה של רשות המכס}}
{{ח:תת|(א)}} פיקוחה של רשות המכס על טובין כאמור {{ח:חיצוני|חוק אזורי נמל חפשיים#סעיף 26|בסעיף 26 לחוק}} יכול שיהא על ידי הצבת פקיד מכס במיזם מורשה או בדרך אחרת, הכל כפי שהורתה הרשות דרך כלל או לסוגים מסויימים של מיזמים מורשים או למיזם מורשה מסויים.
{{ח:תת|(ב)}} הורתה רשות המכס על הצבת פקיד כאמור, ייחד בעל המיזם המורשה, להנחת דעתו של גובה המכס, מקום וציוד מתאים לעבודתו של הפקיד.

{{ח:סעיף|5|חובותיו של בעל מיזם מורשה}}
{{ח:ת}} בעל מיזם מורשה –
{{ח:תת|(1)}} יערום ויסדר טובין, לרבות הפרדה בין סוגי טובין שונים, להנחת דעתו של גובה המכס ובאופן שתהא בכל עת גישה סבירה אליהם ואפשרות לבדוק אותם;
{{ח:תת|(2)}} יספק לשימושו של פקיד מכס, כל אימת שדרוש הדבר לדעתו, אורות במידה מספקת וכן מאזניים, מידות ומשקלות תקינים;
{{ח:תת|(3)}} יעמיד לרשותו של פקיד מכס פועלים וחמרים הדרושים לדעתו של פקיד המכס לבדיקתם של טובין, שקילתם, עריכת מלאי שלהם, וזאת בכל שעה סבירה שידרוש גובה המכס;
{{ח:תת|(4)}} יסמן טובין האמורים בפסקה (1) באופן שיורה גובה המכס.

{{ח:סעיף|6|ראיות על קבלת טובין}}
{{ח:ת}} בעל מיזם מורשה ימסור לגובה המכס, אם נדרש לכך, ראיות כי טובין המיועדים למיזם המורשה נתקבלו בחצריו.

{{ח:סעיף|7|ניהול ספרים}}
{{ח:תת|(א)}} בעל מיזם מורשה ינהל ספרים באופן שניתן יהא לקבוע בכל עת מתוך הרישומים שבספרים את כל אחד מאלה, וזאת בנפרד לגבי טובין פטורים ובנפרד לגבי טובין אחרים, לרבות טובין פטורים ממס עקיף שלא על פי הוראות {{ח:חיצוני|חוק אזורי נמל חפשיים#סעיף 18|סעיף 18 לחוק}}:
{{ח:תתת|(1)}} תיאור הפעולה שנעשתה בטובין;
{{ח:תתת|(2)}} תיאור הטובין ששימשו לעשיית הפעולה;
{{ח:תתת|(3)}} כמות הטובין ששימשו כאמור;
{{ח:תתת|(4)}} כמויות של פחת, נפולת, נזק או אבדן של כל סוג טובין בנפרד, שנתהוו במהלך ביצוע הפעולה.
{{ח:תת|(ב)}} לגבי טובין פטורים המשמשים באותה פעולה ייווספו גם פרטים אלה:
{{ח:תתת|(1)}} ערכם של הטובין;
{{ח:תתת|(2)}} סימני היכר של הרשימון שהוגש על הטובין;
{{ח:תתת|(3)}} השם המסחרי של הטובין לאחר ביצוע הפעולה (להלן בתקנת משנה זו – מוצר) אם ניתן שם כאמור, או תיאור מדוייק של המוצר;
{{ח:תתת|(4)}} הכמויות של המוצר שנתקבל;
{{ח:תתת|(5)}} כל פרט נוסף שהורה עליו גובה המכס.
{{ח:תת|(ג)}} רשות המכס רשאית לפטור בעל מיזם מורשה, או סוג מסויים של מיזמים מורשים, מחובת מילוי אחר הוראות תקנה זו, כולן או מקצתן.

{{ח:סעיף|8|מגורים באזור}}
{{ח:תת|(א)}} תחום האזור לא ישמש למגורי אדם.
{{ח:תת|(ב)}} על אף האמור בתקנת משנה (א), רשאית המועצה להתיר לסוג בני אדם מסויימים אפשרות מגורים בתחום האזור.
{{ח:תת|(ג)}} נתנה המועצה היתר כאמור יהא רשאי אדם מסויים, מבין אותם סוגים, לגור באזור רק לאחר שהמנהל וגובה המכס אישרו אותו לכך.

{{ח:סעיף|9|עשיה בטובין ישראליים}}
{{ח:ת}} על אף האמור בכל דין לא יוכנסו לאזור טובין ישראליים ולא יוצאו ממנו, אלא על פי היתר של הרשות המוסמכת הממונה על רישוי הטובין שבו פורש תחום האזור לענין כניסתם כאמור, וישראל לענין הוצאתם כאמור, כמקום ייעוד הטובין.

{{ח:סעיף|10|הגשת רשימון}}
{{ח:תת|(א)}} ברשימון המוגש על פי הוראות {{ח:חיצוני|פקודת המכס|פקודת המכס}} על טובין המיובאים לאזור, או על טובין המיוצאים ממנו, ייווספו ליד הכותרת המלים ”אזור נמל חפשי“.
{{ח:תת|(ב)}} ברשימון המוגש כאמור על טובין מיוצאים או על טובין המוצאים מן האזור לתחום ישראל, יירשמו בו מספר רשימון היבוא, תאריכו וכל פרט נוסף, הכל כפי שהורה גובה המכס.

{{ח:סעיף|11|הכנסת טובין לאזור במקרים מסויימים}}
{{ח:תת|(א)}} הוכנסו טובין לפיקוחה של רשות המכס לשם יצואם, רשאי גובה המכס להתיר לבעליהם העברתם לאזור לשעה אם הוכח להנחת דעתו כי ייעשה בהם באזור אחד מאלה: אריזה, עיבוד, תיקון, חידוש או הצגה ברבים, ובלבד שקויימו כל התנאים שעליהם הורה גובה המכס לצורך העברתם כאמור.
{{ח:תת|(ב)}} דין טובין בשעת מעבר כאמור כדין טובין בפיקוח רשות המכס.

{{ח:סעיף|12|בדיקת טובין}}
{{ח:תת|(א)}} גובה המכס רשאי לבדוק כל טובין, המיועדים להכנסה לאזור או להוצאה ממנו, בשעת הכנסתם או הוצאתם וכן בכל זמן סביר אחר אם דרוש הדבר לדעתו להבטחת ביצועה של הוראה על פי כל דין.
{{ח:תת|(ב)}} החליט גובה המכס לבדוק טובין כאמור, והודיע על כך לבעל הטובין, יחולו הוראות {{ח:חיצוני|פקודת המכס#סעיף 17|סעיפים 17}}, {{ח:חיצוני|פקודת המכס#סעיף 19|19}} {{ח:חיצוני|פקודת המכס#סעיף 174|או 174 לפקודת המכס}}, לפי הענין.

{{ח:סעיף|13|טובין במעבר}}
{{ח:ת}} לא יועברו טובין מאזור לאזור, או מאזור לנמל או למחסן רשוי, או להיפך, אלא באישורו של גובה המכס ובתנאים שהורה עליהם.

{{ח:סעיף|14|מסירת רשומות}}
{{ח:תת|(א)}} בעל מיזם מורשה יגיש לגובה המכס דו״ח חתום בידו, הכל בצורה ובאופן שהורה גובה המכס, ובו ימסור פרטים על כמות הטובין שנעשו בהם פעולות בתקופה שקבע גובה המכס וכן פרטים נוספים המתייחסים לאותה תקופה.
{{ח:תת|(ב)}} היו מבוקרים ספרי המיזם המורשה על ידי רואה חשבון יאושר הדו״ח בחתימתו; לא היו מבוקרים הספרים כאמור, ייחתם הדו״ח גם בידי מנהל החשבונות הראשי של המיזם המורשה.

{{ח:סעיף|15|השמדת טובין}}
{{ח:ת}} בעל מיזם מורשה לא ישמיד טובין אלא באישורו של גובה המכס ובתנאים שיורה.

{{ח:סעיף|16|הפסקת פעילות באזור או צמצומה}}
{{ח:ת}} רשאי גובה המכס להפסיק או לצמצם באזור כל טעינה, פריקה, קבלה או מסירה של טובין וכן כל פעולה אחרת בטובין, אם לדעתו עשויות אותן פעולות לפגוע בסמכויותיה של רשות המכס הנתונות לה {{ח:חיצוני|חוק אזורי נמל חפשיים#סעיף 26|בסעיף 26 לחוק}}.

{{ח:סעיף|17|עונשין}}
{{ח:ת}} העובר על הוראה מהוראות תקנות אלה, דינו – מאסר ששה חדשים או קנס 500 לירות.

{{ח:סעיף|18|השם}}
{{ח:ת}} לתקנות אלה ייקרא ”תקנות אזורי נמל חפשיים (פעולות בטובין וסדרי פיקוח עליהם), תשל״א–1971“.

{{ח:חתימות|י״ג בסיון תשל״א (6 ביוני 1971)}}
* '''פנחס ספיר'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]